Иван Вазов
И често мисля аз печално…

chitanka.info

И често мисля аз печално

коя е нашата съдба?

Дали ще умрем тъй фатално

без чест, без знаме, без борба?

Какво наследство ще дочакат

унуците, кога заспим?

И на забвеньето от мракът

как името си ще спасим?

Примери ли от доблест лиха?

Свобода ли ще им дарим?

Умрелите я придобиха —

ний живите ще я затрийм!

Май 1883

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.